
Szentendre Város Önkormányzat Képviselő-testületének

2006. június 13-i üléséről készült jegyzőkönyvéből

18.
Előterjesztés Szentendre Város Önkormányzata és SZEBETON Rt. között kötendő szerződésről és árvízvédelmi töltés és kerékpárút megépíthetősége érdekében
Előadó: dr. Dietz Ferenc polgármester
Szentendre Város Önkormányzat Képviselő-testületének

159/2006. (VI.13.) Kt. sz. határozata:
1. Szentendre Város Önkormányzat Képviselő-testülete az Euro-VELO hálózat fejlesztése – Szentendre, Dunaparti panoráma kerékpárút építése elnevezésű projekt SZEBETON Rt. mögötti szakaszán előállt probléma megoldása és a projekt sikeres megvalósítása érdekében úgy dönt, hogy a SZEBETON Rt-vel az alábbiak szerinti szerződést köti meg: 

a. A SZEBETON Rt. az Önkormányzat részére nettó 12,8 MFt-ért eladja a 3-473/2005. számú, földhivatal által 2005. szeptember 12-én záradékolt változási vázrajz szerinti 512 m2 nagyságú 23/8 hrsz-ú területet, amelyen a 11. számú főút melletti járda és kerékpárút húzódik. (Ld.  előterjesztés  4. sz. melléklete, határozat 1. számú melléklete)
b. Az Önkormányzat a SZEBETON Rt. részére nettó 7,8 MFt-ért eladja a 7001/8 hrsz-ú, Ölyv utcában (Pismány városrész) lévő 642 m2 területű üdülőövezeti ingatlant. (Ld. előterjesztés 5. sz. melléklete, határozat 1. számú melléklete)
c. A SZEBETON Rt-nek az Önkormányzat átadja a dunaparti 19 hrsz-ú mélyfekvésű, önkormányzati terület (amelyet a SZEBETON Rt. jelenleg kavicsdepózásra használ) SZEBETON Rt-vel határos szakaszán, a megépítésre kerülő töltés és kerékpárúton túli területrész (kb. 360 m2) használati jogát 3 évre, nettó 5,0 MFt-os áron. (Ld. előterjesztés 6. sz. melléklete, határozat 3. számú melléklete)
Felelős: Polgármester, Jegyző

Határidő: azonnal

2. Szentendre Város Önkormányzat Képviselő-testülete felhatalmazza a Polgármestert és a Jegyzőt, hogy – a Jogi, Igazgatási és Ügyrendi Bizottság véleményezése után –  a határozat 1. számú pontja szerinti tartalmú szerződést kösse meg a SZEBETON  Rt-vel.

Felelős: Polgármester, Jegyző

Határidő: 2006. június 30.

K. m. f.


dr. Dietz Ferenc s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár
2. Vagyongazdálkodási Iroda – intézkedésre 
3. Közgazdasági Iroda – intézkedésre
4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2006. június 14. 

Kiss Beatrix 

jegyzőkönyvvezető

